stanford-oval/wikipedia huggingface dataset:
Pyhän Hilarionin linna

| Pyhän Hilarionin linna |
| --- | --- |
 Pyhän Hilarionin linna
Sijainti:  Kyrenian alue, Pohjois-Kypros, Kypros
Koordinaatit:  35°18′43.7″N, 33°16′51.9″E
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Pyhän Hilarionin linna on Kyproksella, Kyrenian lounaispuolella, Kyrenian vuoriston rinteellä sijaitseva linna. Se on osittain louhittu vuoren rinteeseen.
Historia

Linnan rakentaminen on aloitettu 600-luvulla bysanttilaisen luostarin ympärille suojaksi arabien hyökkäyksiltä.  Linna oli osa saaren puolustusta, johon kuuluivat myös Kyrenian-, Buffaventon- ja Kantáran linnat. Myöhemmin linnaa vahvistivat Lusignan hallitsijasuku.
Aiheesta muualla

Pyhän Hilarionin linna
Pääsana

Pääsanaksi kutsutaan kielitieteessä sanaa, johon määritteet viittaavat. Lauseiden pääsanat saadaan esiin muun muassa konstituenttianalyysin avulla. Pääsanan synonyyminä on aiemmin ollut edussana, mutta näiden välille on myöhemmin pyritty tekemään eroa siten, että edussana on lausekkeen ydin, joka voi edustaa kokonaisuutta yksinkin, pääsana taas sana, josta jokin toinen sana, esimerkiksi määrite, tai lauseke riippuu.
Radža

Radža tai Rajah (sanskritiksi राजा rājā- ’kuningas, hallitsija’) on intialaisen miespuolisen monarkin tai kshatriya-varnan hallitsijan arvonimi. Hallitsijan puolisosta ja naishallitsijasta käytetään nimitystä rani (sanskritiksi राज्ञी rājñī).
Käännös suomeksi
Kuninkuusravit 2020

Kuninkuusravit 2020 järjestettiin Seinäjoen raviradalla 31. heinäkuuta – 2. elokuuta 2020. Kyseessä olivat olivat 89. Kuninkuusravit ja kahdeksannet Seinäjoella järjestetyt. Aikaisemmin Seinäjoella on kilpailtu vuosina 1933, 1943, 1951, 1965, 1975, 1989 ja 2005. Ravikuninkuuden voitti Santtu Raitalan ohjastama Evartti ja kuningatartittelin Hannu Torvisen ohjastama Virin Camilla.
Haku

Suomen Hippos myönsi vuoden 2020 Kuninkuusravit Seinäjoelle marraskuussa 2016. Tuolloin jaettiin vuosien 2019–2021 Kuninkuusravit, joista Seinäjoen lisäksi kilpailivat Lahden, Forssan ja Kajaanin raviradat sekä Kauhavan PowerPark. Kajaanin ja PowerParkin hakemusten hylkäysten jälkeen vuoden 2019 Kuninkuusravit myönnettiin Lahdelle, 2020 Seinäjoelle ja 2021 Forssalle.
Koronapandemian vaikutukset

Keväällä 2020 puhjenneen koronaviruspandemian johdosta Suomen ravikilpailutoiminta keskeytettiin kahdeksi kuukaudeksi maaliskuun puolivälissä ja samalla lukuisia kevään sekä alkukesän suurkilpailuja peruttiin. Myös Seinäjoen kuninkuusravit ehdittiin perumaan 22. huhtikuuta, kun hallitus kielsi yli 500 hengen yleisötapahtumat heinäkuun loppuun saakka. Kaksi päivää myöhemmin Suomen Hippoksen päätti, että Seinäjoen 2020 ja Forssan 2021 Kuninkuusraveja siirretään vuodella eteenpäin.
Ravitoiminnan jälleen käynnistyttyä toukokuussa esitettiin, että Kuninkuusravien ajankohtana Seinäjoella järjestetään kolmipäiväiset kilpailut nimellä Raviturnajaiset, joissa ei jaeta kuninkuustitteleitä. Suunnitelma aiheutti runsaasti vastalauseita yleisön, ravivalmentajien ja hevosenomistajien keskuudessa, mutta Seinäjoen ravirata ei innostunut Kuninkuusravien ajamisesta ilman yleisöä. Hieman myöhemmin toukokuussa Suomen Hippoksen hallitus esitti, että Kuninkuusravit järjestetään Seinäjoella sovittuna ajankohtana, mutta ilman yleisöä. Seinäjoen kieltäydyttyä ajamasta ilman yleisöä Oulun Äimärautio ilmaisi halukkuutensa järjestää kilpailut, mutta Hippoksen hallituksen mukaan siirto ei ollut mahdollinen, koska Seinäjoelle oli jo myönnetty tapahtumaa varten taloudelliset tuet. Samalla hallitus esitti Suomen Hippoksen valtuuskunnalle, että Seinäjoella järjestetään myös vuoden 2021 Kuninkuusravit ja jo myönnetyt Forssan 2021 Kuninkuusravit siirtyvät vuodella eteenpäin.
Juhannuksen jälkeen kokoontunut Hippoksen valtuuskunta vahvisti hallituksen päätökset, mutta heinäkuun alussa Kuninkuusraveihin päätettiin sittenkin ottaa rajoitettu määrä yleisöä, niin että jokaiselle päivälle myydään 1 000 pääsylippua. Liput tulivat myyntiin 16. heinäkuuta ja ne myytiin loppuun noin tunnissa. Hevosten taustavoimat mukaan lukien Seinäjoen kuninkuusraveissa oli kolmen päivän aikana noin 4 000 katsojaa.
Kuningaskilpailu

Lauantain avausmatkan voitti kilpailun suosikki Evartti helposti johtopaikalta Caijuksen seurattua toiseksi ja Tähen Toivomuksen kiriessä ulkoratoja kolmanneksi. Seitsemännen kerran kuninkuuskilpailuun osallistumassa ollut Camri joutui jalkavaivan vuoksi jäämään pois kilpailusta juuri ennen avausmatkaa.
Evartti voitti myös sunnuntaisen mailin rikkoen samalla Patrikin vuonna 1989 juokseman rataennätyksen voittoajallaan 20,5. Maalintulon jälkeen tuomaristo tarkasteli toiseksi sijoittuneen Tähen Toivomuksen loppukaarteen ajolinjoja, mutta valjakkoa ei lopulta hylätty.
Päätösmatkalla kokonaiskilpailua 1,6 sekunnin erolla johtanut Evartti avasi aluksi johtopaikalle, mutta luovutti pian vetotehtävät Tähen Toivomukselle. Evartti seurasi Tähen Toivomusta maaliin saakka, ja voitti ravikuninkuuden 1,4 sekunnin erolla. Kyseessä oli valmentaja Antti Ojanperän toinen ravikuninkuus ensimmäisen tullessa vuonna 2015 Jokivarren Kunkulla.
Kuningaskilpailu > Osallistujat

| No>  | Hevonen | Ohjastaja | Valmentaja | Omistaja | Ennätys | Voittosumma |
| --- | --- | --- | --- | --- | --- | --- |
| 1 | A.T. Veeti | Juha Länsimäki | Pasi Teini | Aapo Teperi, Säkylä | 21,6a | 129 300 € |
| 2 | Caijus | Antti Teivainen | Mika Mäkelä | Tmi Ravitalli Mika Mäkelä, Tuusula & Timo Glumoff, Vihti | 20,0a | 189 106 € |
| 3 | Lissun Eerikki | Ari Moilanen | Pekka Luukkonen | Hevosmaailma-Talli, Helsinki | 19,6a | 141 610 € |
| 4 | Vixus | Jorma Kontio | Katja Melkko | Talli Tosivixut, Sotkamo – Lumijoki | 19,2a | 249 742 € |
| 5 | Evartti | Santtu Raitala | Antti Ojanperä | Talli Pajatso, Rovaniemi | 19,4a | 205 325 € |
| 6 | Joriini | Hannu Hietanen | Hannu Hietanen | Kalle Korkiavuori, Ylistaro | 20,8a | 169 768 € |
| 7 | Tähen Toivomus | Henri Bollström | Pauli Raivio | Pauli Raivio & Teri-Talli Oy, Hankasalmi | 19,7a | 452 666 € |
| 8 | Camri | Terho Rautiainen | Terho Rautiainen | Jani Konnu, Savonlinna | 19,9a | 379 554 € |
| 9 | Pauhis | Olavi Nisonen | Olavi Nisonen | Päivi Luukka, Olavi Nisonen & Kaisa Riikonen, Taipalsaari | 21,9a | 073 140 € |
| 10 | Rokin Maxi | Teemu Okkolin | Nyytti.Maria Timonen | Tikkutalli & Markku Pasanen, Vantaa | 22,5a | 138 085 € |
| 11 | Vixen | Iikka Nurmonen | Markus Porokka | Talli Pääpäivä, Juuka | 20,6a | 216 025 € |
| 12 | Sheikki | Arto Hammar | Matti Lautamäki | Anna’s Stable Oy, Lieto | 22,2a | 127 515 € |
Kuningaskilpailu > Tulokset

| Sijoitus | Hevonen | 2100 m | 1600 m | 3100 m | Kokonaisaika | Ero voittajaan |
| --- | --- | --- | --- | --- | --- | --- |
| 1. | Evartti | 1. | 1. | 2. | 9.25,5 | 000,0 |
| 2. | Tähen Toivomus | 3. | 2. | 1. | 9.26,9 | 0+1,4 |
| 3. | Vixus | 6. | 3. | 4. | 9.33,0 | 0+7,5 |
| 4. | Sheikki | 11. | 5. | 3. | 9.33,8 | 0+8,3 |
| 5. | Joriini | 4. | 9. | 7. | 9.35,5 | 0+10,0 |
| 6. | A.T. Veeti | 8. | 6. | 6. | 9.35,6 | 0+10,1 |
| 7. | Pauhis | 7. | 7. | 8. | 9.37,2 | 0+11,7 |
| 8. | Vixen | 9. | 10. | 9. | 9.39,7 | 0 +14,2 |
| 9. | Caijus | 2. | 4. | 11. | 9.41,2 | 0+15,7 |
| 10. | Rokin Maxi | 10. | 8. | 10. | 9.42,8 | 0+17,3 |
| – | Lissun Eerikki | 5. | hyl | 5. | – | – |
Kuningatarkilpailu

Avausmatkana juostussa 2 100 metrin kilpailussa keulapaikalle avasi Virin Camilla, joka kuitenkin päästi pian eteensä Liisan Tulilinnun. Suosikkina matkaan lähtenyt Hetviina voitti kuitenkin kilpailun tehtyään pitkän kirin ulkoratoja pitkin. Toiseksi sijoittui Hetviinaa kirissä seurannut Aurotar. Hallitseva ravikuningatar Vieskerin Virva ei osallistunut kilpailuun. Kahden vuoden takainen ravikuningatar Akaasia puolestaan jäi laukanneena avausmatkan viimeiseksi ja jätti kilpailun kesken.
Sunnuntain mailin voitti jälleen Hetviina, joka kiri loppusuoralla ohi kärjessä juosseista Virin Camillasta ja Liisan Tulilinnusta. Ennen päätösmatkaa Hetviina johti kuningatarkilpailua 0,3 sekunnin erolla toisena olevaan Aurottareen, joka sijoittui maililla kolmanneksi.
Päätösmatkan paras oli Hannu Torvisen ohjastama Virin Camilla, joka juoksi johtaneen Liisan Tulilinnun takana. Tamma sai loppusuoralla kiritilaa ja nousi lopulta ylivoimaiseen voittoon. Samalla Virin Camilla voitti myös kokonaiskilpailun, jonka toiseksi sijoittui Liisan Tulilintu ja kolmanneksi Aurotar. Kahden matkan jälkeen kärjessä ollut Hetviina jäi lopulta neljänneksi. Ravinkuningattareksi kruunattu 13-vuotias Virin Camilla osallistui kuningatarkilpailuun nyt viidettä kertaa ja saavutti ensimmäisen tittelinsä.
Kuningatarkilpailu > Osallistujat

| No>  | Hevonen | Ohjastaja | Valmentaja | Omistaja | Ennätys | Voittosumma |
| --- | --- | --- | --- | --- | --- | --- |
| 1 | Lakan Leija | Santtu Raitala | Erkki Tuomaala | Mikko Tuomaala, Lapua | 23,2a | 041 950 € |
| 2 | Vilma Lyydia | Tuomas Pakkanen | Martti Ratinen | Milla Hiekkaranta & Teija Ratinen, Kiuruvesi | 22,7a | 091 726 € |
| 3 | Hetviina | Antti Tupamäki | Antti Tupamäki | Christer Sandholm, Kirkkonummi | 23,0a | 113 305 € |
| 4 | Ryti-Tyttö | Juha Länsimäki | Olli-Matti Porola | Kai Pajala, Olli-Matti Porola & Marko Taittonen, Lapua | 22,4a | 111 890 € |
| 5 | Virin Camilla | Hannu Torvinen | Reino Miettinen | Scuderia Camerata, Siilinjärvi | 21,3a | 206 130 € |
| 6 | Taksvenla | Hannu Hietanen | Veijo Hakala | Veijo Hakala, Lapua | 23,4a | 039 645 € |
| 7 | Aurotar | Tuomo Ojanperä | Matti Koskinen | Matti Koskinen, Sastamala | 22,6a | 046 710 € |
| 8 | Akaasia | Markku Hietanen | Ari Oja-Nisula | Ari Oja-Nisula, Kurikka | 20,4a | 266 370 € |
| 9 | Sävel-Taika | Olavi Oja-Nisula | Olavi Oja-Nisula | Olavi Oja-Nisula, Ilmajoki | 22,8a | 127 035 € |
| 10 | Piskon Pouta | Kimmo Määttänen | Mari Rautiainen | Taisto Rautiainen, Rääkkylä | 22,4a | 085 365 € |
| 11 | Liisan Tulilintu | Harri Kotilainen | Harri Kotilainen | Susanna Raevaara & Arno Vepsäläinen, Rautalampi | 23,4a | 073 395 € |
| 12 | Tähtituula | Antti Teivainen | Jussi Suominen | Suvelan Talli, Jyväskylä | 22,7a | 037 565 € |
Kuningatarkilpailu > Tulokset

| Sijoitus | Hevonen | 2100 m | 1600 m | 3100 m | Kokonaisaika | Ero voittajaan |
| --- | --- | --- | --- | --- | --- | --- |
| 1. | Virin Camilla | 3. | 4. | 1. | 9.32,6 | 000,0 |
| 2. | Liisan Tulilintu | 4. | 2. | 2. | 9.33,9 | 0+1,3 |
| 3. | Aurotar | 2. | 3. | 3. | 9.35,2 | 0+2,6 |
| 4. | Hetviina | 1. | 1. | 6. | 9.36,5 | 0+3,9 |
| 5. | Lakan Leija | 5. | 7. | 4. | 9.37,3 | 0+4,7 |
| 6. | Sävel-Taika | 7. | 8. | 5. | 9.39,6 | 0+7,0 |
| 7. | Vilma Lyydia | 6. | 10. | 7. | 9.40,1 | 0+7,5 |
| 8. | Taksvenla | 9. | 9. | 8. | 9.48,8 | 0 +16,2 |
| 9. | Tähtituula | 8. | 5. | 9. | 9.53,1 | 0+20,5 |
| 10. | Piskon Pouta | 10. | 6. | 10. | 9.56,0 | 0+23,4 |
| – | Ryti-Tyttö | 11. | 11. | – | – | – |
| – | Akaasia | 12. | – | – | – | – |
Muut suurkilpailut

Viikonlopun muissa suomenhevosten suurkilpailuissa 5-vuotiaiden Pikkukunkun voitti Hannu Torvisen ohjastama Parvelan Retu ja 4-vuotiaiden Pikkuprinssin niin ikään Torvisen ohjastama Kinder. Parvelan Retulle voitto oli jo 21. perättäinen. Suomenhevosten montén Suomen mestaruuden voitti Noora Hirvimäen ratsastama Niemen Emil.
Kuningatartittelin ohjastanut Hannu Torvinen.
Kōka

| Kōka (甲賀市) |
| --- | --- |
 Miho-museo sijaitsee Kōkassa
 lippu:  Symboli
 Kōkan sijainti Shigan prefektuurissa
 Kōka
 Koordinaatit: 34°57′58″N, 136°10′01.3″E 
Valtio:  Japani
Alue:  Kansai
Prefektuuri:  Shiga
Pinta-ala:  
 – Kokonaispinta-ala:  481,62 km²
Väkiluku (2017):  91 485
 – Väestötiheys:  190 as./km²
Symbolit:  
 – Kukka:  Lilium japonicum
 – Puu:  Sugi
 – Lintu:  Kuningaskalastaja
Aikavyöhyke:  UTC+9
 
 www.city.koka.lg.jp 
Infobox OKVirheellinen NIMI-arvo: 
Kōka (jap. 甲賀市, Kōka-shi) on Japanin kaupunki Honshūn saarella Kansain alueella Shigan prefektuurissa. Se sijaitsee sisämaassa prefektuurin eteläosassa Kioton ja Mien prefektuurien rajalla. Kōkassa on 91 485 asukasta (vuonna 2017) ja sen pinta-ala on 481,62 neliökilometriä.
Maantiede

Kōka on laaja kaupunki, joka syntyi vuonna 2004, kun Kōkan, Minakuchin, Tsuchiyaman, Kōnanin ja Shigarakin kunnat yhdistyivät uudeksi Kōkan kaupungiksi. Suuri osa kaupunkia on maaseutumaista, ja maasto vaihtelee vuoristosta laajoihin Yasugawan ja Somagawan jokilaaksoihin.
Suurin osa alueen palveluista ja teollisuuslaitoksista on keskittynyt valtateiden numero 1 ja 307 tuntumaan.
Nähtävyydet > Shigaraki

Alueen suurin nähtävyys on keramiikkatuotteiden keskittymä Shigarakin taajamassa. Shigarakin keramiikalla (jap. 信楽焼, Shigaraki-yaki) on kautta Japanin tunnettu ominaispiirteensä. Kaupungissa asuu alan merkittäviä taiteilijoita, ja siellä on alan koulutusta.
Nähtävyydet > Kōkan ninja-kylä

Ninja-kulttuuria ja perinteisiä kamppailulajeja vaalitaan Kōkalaisessa kylässä Kōkaryu Ninjussa.
Nähtävyydet > Minakuchin linna

Minakuchin linna on alun perin vuonna 1585 rakennettu linna, joka sittemmin raunioitui, mutta on rakennettu uudelleen ja avattu yleisölle 1991.
Liikenne

Kōkaa palvelevat JR Nishi-Nihonin Kusatsu-linja, Ōmi-rautateiden päälinja ja Shigaraki-kōgen-rautateiden Shigaraki-linja.
Ystävyyskaupungit

Kōkalla on neljä ystävyyskaupunkia:
Traverse City, Michigan, Yhdysvallat
DeWitt, Michigan, Yhdysvallat
Marshall, Michigan, Yhdysvallat
Icheon, Korean tasavalta
Aiheesta muualla

Kuvia tai muita tiedostoja aiheesta Kōka Wikimedia Commonsissa
Kaupungin internetsivut (japaniksi)
Raimo Sarkio

Raimo Kalevi Sarkio (27. joulukuuta 1928 Varkaus – 22. lokakuuta 1987 Vantaa) oli suomalainen kitaristi ja Oulunkylän Pop & Jazz Konservatorion opettaja. Hän toimi mm. Jaakko Salon yhtyeen kitaristina ja soitti yli 2 000 levytyksellä.
Sarkio on haudattu Honkanummen hautausmaalle.
Radziejówin piirikunta

Radziejówin piirikunta (puol. powiat radziejowski) on Puolan piirikunta Kujavia-Pommerin voivodikunnassa. Sen väkiluku oli vuoden 2019 lopussa 40 321. Piirikunta jakautuu hallintokeskus Radziejówin kaupunkikuntaan sekä kuuteen maalaiskuntaan (Bytoń, Dobre, Osięciny, Piotrków Kujawski (sisältää Piotrków Kujawskin kaupungin), Radziejów sekä Topólka).
Radziejówin piirikunnan pinta-alasta arviolta viisi prosenttia oli metsän peitossa vuonna 2018.
Radziejówin piirikunnan työttömyysaste oli vuoden 2018 lopussa 16,4 prosenttia. Luku on huomattavan suuri sekä Kujavia-Pommerin voivodikunnan että koko Puolan työttömyyslukuihin verrattuna.
Piirikunnan väestöpyramidi 2014.
Vuoden 2019 lopussa Radziejówin piirikunnassa oli 40 321 asukasta, joista 50,5 prosenttia naispuolisia ja 49,5 prosenttia miespuolisia. Puolan väestönlaskennassa 2011 väkiluvun laskettiin olevan 42 423 ja sen ennakoidaan vuoteen 2050 mennessä pienenevän 31 090 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 16,7 prosenttia, työikäisten 61,5 prosenttia ja eläkeikäisten 21,7 prosenttia väestön keski-iän ollessa 42,3 vuotta. Elävänä syntyi vuonna 2019 yhteensä 383 lasta.
Power Macintosh 5260 LC

Power Macintosh 5260.
Power Macintosh 5260 on Apple Computerin 3. elokuuta 1995 julkaisema tietokone. Laite perustuu Power Macintosh 6200/5200 -malleihin, mutta sisältää nopeamman suorittimen. 5260 jäi edustamaan edullisempaa LC-sarjaa samankaltaisen Power Macintosh 5400:n tullessa markkinoille puoli vuotta myöhemmin. 5260:n valmistaminen lakkautettiin 1. maaliskuuta 1997.
Tekniset tiedot

100 tai 120 MHz:n PowerPC 603e -suoritin
8 Mt:n keskusmuisti, laajennettavissa 64 Mt:n (80 ns 72-pin SIMM)
Käyttöjärjestelmä System 7.5.1
Tekniset tiedot > Mallit

Power Macintosh 5260/100: Pohjois-Amerikan oppilaitosversio, 100 MHz:n suoritin, 8 tai 16 Mt:n keskusmuisti ja 800 Mt:n kiintolevy.
Power Macintosh 5260/120: Päivitys edelliseen, 120 MHz:n suoritin, 16 Mt:n keskusmuisti ja 1,2 Gt:n kiintolevy.
Macintosh Performa 5260CD: Power Macintosh 5260/100 Pohjois-Amerikan kuluttajamarkkinoille
Macintosh Performa 5260/120
Macintosh Performa 5270CD: Performa 5260CD, myytiin vain Euroopassa ja Aasiassa.
Macintosh Performa 5280/120: Myytiin vain Euroopassa ja Aasiassa.
Aiheesta muualla

Power Macintosh 5260 LC Low End Macissa
Power Macintosh 5260 LC Apple-historyssä
Apple Macintosh
| --- | --- |
Compact Macintosh (Classic):   Macintosh 128K  Macintosh 512K  Macintosh 512Ke  Macintosh Plus  Macintosh SE SE FDHD  Macintosh SE/30  Macintosh Classic  Macintosh Classic II  Macintosh Color Classic  Macintosh Color Classic II 
II:   Macintosh II  Macintosh IIx  Macintosh IIcx  Macintosh IIci  Macintosh IIfx  Macintosh IIsi  Macintosh IIvi  Macintosh IIvx 
LC:   Macintosh LC  Macintosh LC II  Macintosh LC III  Macintosh LC III+  Macintosh LC 475  Macintosh LC 520  Macintosh LC 550  Macintosh LC 575  Macintosh LC 580  Macintosh LC 630 
Centris/Quadra:   Centris 610  Centris 650  Centris 660AV  Quadra 605  Quadra 610  Quadra 630  Quadra 650  Quadra 660AV  Quadra 700  Quadra 800  Quadra 840AV  Quadra 900  Quadra 950 
Power Macintosh:   Power Macintosh 4400  Power Macintosh 5200 LC  Power Macintosh 5260 LC  Power Macintosh 5400  Power Macintosh 5500  Power Macintosh 6100  Power Macintosh 6200  Power Macintosh 6300  Power Macintosh 6400  Power Macintosh 6500  Power Macintosh 7100  Power Macintosh 7200  Power Macintosh 7300  Power Macintosh 7500  Power Macintosh 7600  Power Macintosh 8100  Power Macintosh 8200  Power Macintosh 8500  Power Macintosh 8600  Power Macintosh 9500  Power Macintosh 9600  Power Macintosh G3  Power Macintosh G4 Cube  Power Macintosh G4  Power Macintosh G5 
Muut mallit:   XL  Portable  Performa  TV  Twentieth Anniversary Macintosh  iMac  eMac  Mac mini  Mac Pro 
Kannettavat:   PowerBook PowerBook 100  iBook  MacBook  MacBook Air  MacBook Pro 
Palvelimet:   Apple Network Server  Apple Workgroup Server Workgroup Server 9150  Xserve 
Muuta:  Luettelo Macintosh-malleista
Käyttöjärjestelmät:   Mac OS  macOS
Raisio-tunneli

Raisio-tunneli oli 220 metriä pitkä vuonna 1992 käyttöön otettu ja 2012 purettu katuverkkoon kuulunut tunneli Raisiossa Mahittulan kaupunginosassa, Varsinais-Suomessa. Raisio-tunnelissa kulkevan tien nimi oli Kuninkaanväylä ja se oli tarkoitettu vain autoille. Kevytliikenne kulki Turun ohikulkutien (kt 40) vieressä. Tunneli oli vilkkaassa käytössä ja se on ollut oikotie Pohjois-Kuninkojan liikemyymälöihin. Raisio-tunneli oli ensimmäisiä kuituvahvisteisella ruiskubetonilla vuorattuja tunneleita Suomessa.
Tunneli suljettiin turvallisyyssyistä lokakuussa 2011. Tuolloin tunneli oli huonokuntoinen ja sen korjaaminen arvioitiin liian hankalaksi ja kalliiksi. Tunneli muutettiin syksyn 2012 aikana kallioleikkaukseksi ja se avattiin liikenteelle saman vuoden marraskuussa. Kalliosta louhittiin noin 121 000 kuutiota ja siitä syntyi mursketta 300 000 tonnia. Urakoitsijana toimii Destia Oy ja urakan hinta oli 1,9 miljoonaa euroa.
Raisio-tunnelin viereisessä luolassa sijaitsee Elisan tietoliikennekeskus.
Pusukala

| Pusukala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Pusukalat Helostomatidae
Suku::  Helostoma  Cuvier, 1829
Laji::  temminckii
Kaksiosainen nimi
 Helostoma temminckii  Cuvier, 1829 
Katso myös
   Pusukala Wikispeciesissä   Pusukala Commonsissa 
Infobox OKNimi-testi OKIUCN-testi OK: 
Pusukala (Helostoma temminckii) on labyrinttikaloihin kuuluva kala. Se on sukunsa ja heimonsa ainoa laji.
Koko ja ulkonäkö

Pusukalan luonnonmuoto on vihertävä, mutta akvaarioissa yleisempi on vaaleanpunainen pusukala. Pusukala voi kasvaa yli 20 cm:n mittaiseksi hyvissä akvaario-olosuhteissa, mutta luonnossa jopa 30 cm.
Alkuperä

Pusukaloja esiintyy luonnossa Thaimaasta Malesiaan ja eteläiseen Vietnamiin. Pusukala on yleinen ruokakala luontaisella esiintymisalueellaan.
Pusukaloja on viljelty monissa maissa, ja kasvatetut yksilöt ovat villiintyneet ainakin Floridassa. Useimmat akvaariokauppoihin myyntiin tulevat yksilöt on kasvatettu Floridassa, Tšekissä, Thaimaassa tai Singaporessa.
Käyttäytyminen ja lisääntyminen

Pusukalat kuuluvat labyrinttikaloihin, jotka ovat saaneet nimensä labyrinttielimestä. Se on ylimääräinen hengityselin, jonka avulla aikuiset pusukalat voivat ottaa happea myös ilmasta. Pusukala on säyseä, mutta kaksi yksilöä saattavat mitellä voimiaan puskemalla huulia vastakkain. "Pusuttelu" on yleensä tappelua reviistä tai parven johtajuudesta, mutta jos siinä on mukana tärinää, niin silloin kyse on kosiomenoista.
Teknisesti pusuttelussa on kyse siitä, että tarkoituksena saada kiinni toisen taistelupukarin ylä- tai alahuulesta kiinni, ja jos se onnistuu kunnolla, saattaa kiinnipitäminen kestää useita sekunteja. Tämä yleensä määrää kumpi on ko. tappelun voittaja, ja pusuttelu loppuu siihen. Usein tappelun hävinneen osapuolen suu punoittaa ja aristaa muutamia päiviä.
Yleensä suositellaan mieluummin parven hankkimista, koska pusukala osoittautuu sosiaaliseksi ryhmäkalaksi, jos vain saa kasvaa ryhmässä. 
Yksinäinen pusukala voi muuttua varsinaiseksi häiriköksi muille kaloille. Pusukalojen kosiomenot ovat siis hyvin samankaltaisia kuin normaali voimienosoituspusuttelu, mutta siinä lisäksi kalat ovat taivuttaneet itsensä enemmän kaarien muotoon, vettä saattaa roiskua lattialle ja esiintyy "tärinää". Pusukala rakentaa poikasilleen kuplapesän veden pintaan. Poikasia ruokitaan kuten muitakin labyrinttikaloja, eli ensimmäiset päivät likoeläimillä. Myös erittäin hienolla jauheella, esim. jauhetulla Tubifexillä, Tetra Minillä yms. voi kokeilla ruokkia pieniä pusuja. 
Erittäin tärkeää on veden hyvä laatu,  munat homehtuvat todella helposti. Kelluvassa poikasakvaariossa voi kasvattaa pieniä pusukaloja, mutta aluksi ne ovat niin pieniä, että esim. lehtikalat voi imaista pienet pusut raoista ahnaisiin suihinsa.
Koska pusukala on planktonin syöjä, ei se koske edes pienimpiin mahdollisiin allaskumppaneihinsa, esimerkiksi kardinaalitetroihin, tai muihin pikkukaloihin. Välillä jotkut pusut innostuvat pusuttelemaan myös toisien kalojen kylkiä, esim. muut rihmakalat, lehtikalat ja monnit, yleensä se on varsin vähän aikaa kestävää, ja ei pahemmin muita kaloja haittaavaa.
Vesiolot ja ravinto

Pusukalat elävät hitaasti virtaavissa tai seisovissa vesissä. Niitä tavataan usein vesikasvillisuuden lähellä turpeen ympäröimissä lammissa, joissa vesi on tummaa mutta kirkasta.
Yhdelle pusukalalle kelpaa jo 300-litrainen akvaario, pariskunnalle tai kolmen ryhmälle 500-litrainen. 5-6 kalan parvelle sopiva on 600-700-litrainen akvaario. Vesiarvot ovat pusukalalle melko yhdentekevät, sillä se selviää melko vähähappisessa vedessäkin kertakaikkisen mainiosti labyrinttielimensä avulla. Pusukala viihtyy kuitenkin parhaiten vedessä jonka pH on alle 7. Lämpötila pusukalojen akvaariossa tulisi olla mielellään yli 25 astetta sillä labyrinttikalat ovat lämpimien vesien kaloja.
Pusukala rapsuttaa huulillaan luonnossa pikkueläimiä levän seasta, ja sitä se puuhastelee akvaariossakin. Huuliveikon ravinnoksi kelpaavat tavallinen hiutaleruoka ja normaalit pohjapelletit. Pusukalat myös syövät lahnamaisesti pohjasta noukkien, minkä vuoksi pelletit ovat hyvä lisä ruokavalioon.
Aiheesta muualla

Species in the genus Helostoma. (peilipalvelin) FishBase. Froese, R. & Pauly, D. (toim.). (englanniksi)
Family Helostomatidae (peilipalvelin) FishBase. Froese, R. & Pauly, D. (toim.).  (englanniksi)
Quebec North Shore and Labrador Railway

Quebec North Shore and Labrador Railway, myös QNS&L Railway tai QNS&L, (AAR-lyhenne: QNSL) on kanadalainen alueellinen rautatieyhtiö, joka hoitaa liikennettä Iron Ore Company of Canadan (IOC) omistamalla 420 kilometrin mittaisella rautamalminkuljetukseen tarkoitetulla rataosuudella. Yhtiön pääkonttori sijaitsee Sept-Îlesissä Québecissä. QNS&L oli yksi viimeisistä yksityisistä kanadalaisista rautatieyhtiöistä, jotka harjoittavat tavaraliikenteen ohella myös henkilöliikennettä, tulevaisuudessa QNS&L:n omistamalla radalla henkilöliikennettä harjoittaa Tshiuetin Rail Transportation.